Publication: Magyar Közlöny
Issue: MK-2000-33 (Year: 2000, Number: 33)
Era: 1990-2004
Section: 150 A 134. § (3) bekezdése az 1954. évi VI. törvény 36. § (2) bekezdésével és az 1995. évi LX. törvény 29. § (2) bekezdésével módosított szöveg.
Paragraph Index: 717

(4) 153 Ha a fél nevében megjelent meghatalmazott vagy törvényes képviselő a képviseleti jogát, illetőleg a per viteléhez szükséges felhatalmazását nem igazolja, a fél nevében megjelent személyt megfelelő határidő kitűzésével fel kell hívni a meghatalmazás, a képviseleti jog vagy a per viteléhez szükséges felhatalmazás igazolására. Ha a meghatalmazottként megjelent személy a felet a 67—68. §-ok értelmében nem képviselheti, a felet megfelelő határidő kitűzésével fel kell hívni, hogy a perben személyesen vagy a törvénynek megfelelő meghatalmazott útján járjon el.

Source: https://magyarkozlony.hu/hivatalos-lapok/5c9a02c3e1cbac7d141ed1b44658437a494a4ab1/dokumentumok/a9adc5183b2b3dc30e027761a48bffa3a0bc0ec5/letoltes